788b15□

788b16□

788b17□　　No. 1692

788b18□勝軍化世百喩伽他經

788b19□

788b20□　　　　西天中印度惹爛馱羅國密林

788b21□　　　　寺三藏明敎大師賜紫沙門臣

788b22□　　　　天息災奉　詔譯

788b23□　過去仙人[尾*耶](切身)娑等　　典籍章句無不說

788b24□　我今自詠悅愚懷　　略誦伽他爲百喩

788b25□　行恩行義行賢德　　無我無慢無怯弱

788b26□　眞實慈悲可重師　　堪作上人出離行

788b27□　雖然貧下存剛志　　設身富貴亦柔和

788b28□　若遇强敵而勇力　　此卽名爲大人相

788b29□　少年行善人希有　　人來求者歡喜與

788c01□　若人稱讚我羞聞　　彼等之人亦難得

788c02□　欲求美稱先求法　　法上精心德自生

788c03□　一切戒行堅持密　　彼人世間甚希有

788c04□　天然性善言亦善　　善人惡人各盡知

788c05□　他或有過與藏蓋　　此等智人世難得

788c06□　火性暖兮本自熱　　月性淸□亦復然

788c07□　刹帝利族名稱上　　彼等下族何得怪

788c08□　親眷難危須救濟　　他人有難亦復然

788c09□　竭力爲人情不二　　此中活命名正命

788c10□　布施忍辱及明力　　調伏諸根語言善

788c11□　此爲聖者眞莊嚴　　金寶莊嚴如擔重

788c12□　世間未曾有一物　　不被無常破壞空

788c13□　唯有無爲寂靜德　　經劫凝然得常住

788c14□　善哉形色身端正　　而具崇修德行光

788c15□　譬如明月在當空　　淸淨光明照樓閣

788c16□　富貴行檀一切人　　識心成就無邊法

788c17□　勇力救護劣弱者　　善哉此德眞良善

788c18□　德者重德愍無德　　愚者輕德而捨去

788c19□　智如紅日放炎光　　愚似星光而掩耀

788c20□　賢人能護身諸過　　一向修崇德行高

788c21□　少若縱心犯一過　　積修多德亦皆失

788c22□　惡人遠離於戒德　　常欲親近不善人

788c23□　如捨淸□功德池　　而入稠濁不淨水

788c24□　塗油身上要除垢　　除垢復須洗去油

788c25□　譬如作事要成功　　若得功成捨所作

788c26□　惡人恒惡喩黑蛇　　惡人迷逸如醉象

788c27□　善人怖畏心傷痛　　惡人顚倒情□悅

788c28□　大火[一/旦]天難便滅　　深崖無底莫能知

788c29□　審慧善觀危惡事　　深行信善無疑謗

789a01□　落崖入火大危□　　或有身存復起行

789a02□　若人墮入惡趣中　　惡趣深泉不可出

789a03□　大水洪波不可漂　　大火熾焰不可燒

789a04□　强惡群賊不可奪　　是彼世間最上財

789a05□　下劣之人恃有財　　中品之人無所恃

789a06□　中人見財略悅心　　劣人恃財世最上

789a07□　一切種族形色德　　同行親眷與朋友

789a08□　一一不知何所來　　唯務貪愚好財利

789a09□　富者妄言人爲實　　貧人實語□爲非

789a10□　諂□順恃無眞行　　賢善之人聞愧恥

789a11□　有財豪貴而無德　　喩如有德人稱讚

789a12□　無財貧下德行全　　愚者無知□謗毁

789a13□　勇猛德行有如無　　是彼善人眞覺觀

789a14□　離財安道處淸貧　　親眷輕貧實作妄

789a15□　屠兒富貴讚眞實　　上人無財爲下劣

789a16□　親眷朋友順世情　　祇奉屠□無善惡

789a17□　衆知惡趣沈淪□　　受罪中間苦百般

789a18□　乞者往來希濟給　　全無輟惠固違情

789a19□　乞人不遂逆其情　　忿意含瞋嘆所恨

789a20□　此人心硬語言□　　捨利不如而捨命

789a21□　此人□鄙癡迷重　　拯救行檀總不知

789a22□　藏貯財帛終散壞　　若行惠施永堅牢

789a23□　一人如是護多財　　愚迷轉厚無思慮

789a24□　受苦寧知虛妄□　　多人護物苦平等

789a25□　不使不用不與人　　殊無知此善好事

789a26□　金銀積聚滿屋中　　坑盛不淨有何別

789a27□　貧窮行施眞檀度　　說彼名爲最上人

789a28□　富貴微捨少財帛　　如河涓滴誰不解

789a29□　若人依法行不乏　　好施如同好女色

789b01□　若施餘財行間續　　感果虧盈亦如是

789b02□　淸淨心田事法王　　少年戒德喩花香

789b03□　慈心柔軟如閨女　　適悅莊嚴大行芳

789b04□　禮參聖境行檀施　　精進多聞受苦辛

789b05□　軌則若虧無戒行　　前修多善□捐功

789b06□　今時名稱人知重　　來世生天衆所欽

789b07□　福壽遠延恒快樂　　皆從持戒得成功

789b08□　常聞極苦三塗獄　　恒守威儀戒德圓

789b09□　壽盡浮生捨命時　　焰魔惡趣我無怖

789b10□　城隍聚落與林間　　或有愚迷或智慧

789b11□　假使知法不知法　　若求善逝須持戒

789b12□　堅持禁戒令淸淨　　恒須親近善知識

789b13□　如法熏修善業圓　　一切功德皆集聚

789b14□　持戒法利獲安樂　　若意愚迷有毁傷

789b15□　德命刹那卽便滅　　智者何緣而飮酒

789b16□　彼或飮酒彰愚劣　　究竟爲非無善名

789b17□　忽然倒地喩無常　　染汚盈身成不淨

789b18□　雖然親眷同歡飮　　醉了相違便害命

789b19□　如是過失刹那間　　說此酒毒勝毒藥

789b20□　得罪多因□慾行　　直如捨命尙牽心

789b21□　一切欲情無善益　　何用癡迷募女人

789b22□　若樂自妻求適悅　　由常貪愛可合宜

789b23□　於他妻妾妄追求　　當感孤單心怖畏

789b24□　血肉筋髓皮膚蓋　　內外都來不淨身

789b25□　自身妻子猶非分　　他人婦女豈合貪

789b26□　若人潔志無□慾　　知此和合如幻夢

789b27□　是故遠離於女人　　而得心安離迷妄

789b28□　女人實可爲適悅　　富貴嬌奢亦復然

789b29□　親眷共同生愛戀　　命當不久卽無常

789c01□　愚人一向增貪愛　　智者思惟總是虛

789c02□　如向愛塵而樂住　　何時出離得菩提

789c03□　修行勿憚於勤苦　　彼後還招安樂身

789c04□　應是善言眞利益　　服行可喩妙良藥

789c05□　一切事行多明了　　過失危亡盡可知

789c06□　若是合行彼可行　　善事云何有蓋覆

789c07□　若人修作前程事　　先除邪亂正思惟

789c08□　決定後時無過咎　　自然安隱苦不生

789c09□　若修善業令增長　　一心寂靜離浮□

789c10□　如有□家煩惱病　　自然除捨絶愚癡

789c11□　惡口兩舌心下劣　　愚人縱意任情行

789c12□　豈知孔雀色嚴德　　可喩狼狗烏鵲□

789c13□　呵責愚癡無正解　　讚揚精進戒施門

789c14□　我說有人行此行　　集福安身而最上

789c15□　自在法音同歌樂　　無心□樂更何憑

789c16□　汝等有情若棄背　　爲是傍生爲是人

789c17□　爲利非利都不悟　　是實無實俱不知

789c18□　如是暝然無了別　　雖具人形同畜生

789c19□　不分賢善與愚癡　　豈辯野干異師子

789c20□　□無勝劣一般看　　智者暫時勿共住

789c21□　不言自聖不愚癡　　不作兩舌不我慢

789c22□　難知理上有所知　　說是婆羅門莊嚴

789c23□　一心細意修眞行　　過失恒時不受行

789c24□　我慢惡人興□諍　　如是色德我非有

789c25□　愚癡心內懷顚倒　　慈忍全無凶猛多

789c26□　以此豪强諸過失　　執爲自德勝他人

789c27□　出家勝道無心重　　善友全然不敬親

789c28□　師敎未曾申供養　　唯親□諍大愚癡

789c29□　天邊圓月終須缺　　山下花芳不久凋

790a01□　人世無常何異此　　須諍人我擬何爲

790a02□　女人本性終無實　　障□人修善業因

790a03□　阿末羅果有其核　　此是世間三種過

790a04□　尊重法師參聖跡　　心行知足懷悲智

790a05□　如是五種世間事　　若言難作亦易作

790a06□　若人知法恒行善　　復能尋訪善朋友

790a07□　喩如砂內揀眞金　　一切有情皆知重

790a08□　愚劣同行不自由　　自然無德無知重

790a09□　設復出家必暴惡　　縱然活命無善名

790a10□　何以不信於朋友　　何以不知於天人

790a11□　何以不行於方便　　何以自作於難學

790a12□　□人何處解布施　　流砂何處而有水

790a13□　不淨何處有馨香　　惡人何處有恩義

790a14□　憎愛之人何有德　　□家何處有善人

790a15□　快樂何人解知足　　壽命何人得久長

790a16□　□女□浮無厚信　　癡人愚鈍無分別

790a17□　富貴暫榮誰得久　　業因決定難破壞

790a18□　婆羅門得食歡喜　　孔雀聞雷聲歡喜

790a19□　善人救護他歡喜　　愚迷破壞時歡喜

790a20□　愚迷愛樂行□諍　　如貧得寶心歡喜

790a21□　賢人聞彼善言詞　　如蜂聞彼花香氣

790a22□　有德之人德是親　　有過之人過是□

790a23□　賤使之人賤是苦　　知足之人足是樂

790a24□　何憚巡門持□化　　豈辭力役在他方

790a25□　終不於身著我見　　恒調心行善柔和

790a26□　底心無愛無人我　　似鹿無家住野林

790a27□　住是富豪及尊貴　　應無少事向他求

790a28□　棄捨妄緣諸快樂　　都無繫□自由閑

790a29□　活命性同於鵝鴨　　長於淸淨水中行

790b01□　王城聚落人居止　　八德多無一二存

790b02□　悲羞淸淨機嫌恥　　知法無我快樂力

790b03□　連山谿澗巖巒窟　　食果皮衣伏五根

790b04□　寂靜野林堪適悅　　何須聚落要求人

790b05□　居山不見他門戶　　自在無拘快樂行

790b06□　住彼心中所得利　　降伏根識命長生

790b07□　我今敎化汝等已　　合掌調柔心意聽

790b08□　一切法藏眞安樂　　彼須□樂一心求

790b09□　汝知善報一人身　　若要刹那不可得

790b10□　得後愚癡不作福　　依前自[貝*廉]自沈淪

790b11□　水滴地上非久住　　可喩人生命不堅

790b12□　三種無□誰能作　　若是智者方能行

790b13□　如是彼若隨其力　　作意三種少分知

790b14□　喩如野□觀自身　　孔雀莊嚴非勝我

790b15□　無常生死誰人愛　　智慧何曾觀五根

790b16□　此身雖住終無久　　說彼虛生在世間

790b17□　如是焰魔人盡見　　衆生受苦幾人逃

790b18□　老死無侵安樂處　　云何汝等不能行

790b19□　無常情物應皆定　　唯務貪生□不知

790b20□　前路無憑光影速　　緣何兀兀不思惟

790b21□　父母妻子朋友等　　和合虛幻暫時間

790b22□　正法親眷此堪依　　能去無常生死苦

790b23□　多求生得煩惱實　　護身生得怖畏實

790b24□　破壞生得憂愁實　　智者若求有何利

790b25□　彼若不修眞如行　　輪□生死幾時休

790b26□　智者恒觀此世間　　都成幻化愚癡力

790b27□　戱言伎唱皆無實　　貪欲追求喩疥瘡

790b28□　損命不堅如幻夢　　何如佛法用身心

790b29□　但是爲非所作罪　　□皆平等壞其身

790c01□　世間何彼心愚暗　　不解思惟罪惡生

790c02□　所懷善惡心中事　　護世天人□總知

790c03□　心若不能思惟此　　何時意地消諸罪

790c04□　隨緣坐住受用具　　稍可身依得暫時

790c05□　此假助緣行善利　　其餘資具人煩惱

790c06□　雖睹莊嚴宮殿等　　唯便□惡床臥具

790c07□　知足自然心喜樂　　如觀醜女勝天女

790c08□　須知世上有爲財　　水火盜賊俱可奪

790c09□　如是欲求他世福　　莫求此等不堅財

790c10□　論義工商農種士　　不依法則勿須行

790c11□　應知此事合如然　　離福自然不成就

790c12□　若能作善作不善　　應知非是別餘人

790c13□　□是自身業所造　　由是衆生一切得

790c14□　如是一切所作業　　若能後有不復生

790c15□　生老病苦及無常　　續續未委從何來

790c16□勝軍化世百喩伽他經